CELEX: 32017D0825(01)
Language: el
Date: 2017-08-22 00:00:00
Title: Απόφαση της Επιτροπής, της 22ας Αυγούστου 2017, για την αντικατάσταση δύο μελών της ομάδας ενδιαφερόμενων μερών της πλατφόρμας REFIT

25.8.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 281/3
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 22ας Αυγούστου 2017
   για την αντικατάσταση δύο μελών της ομάδας ενδιαφερόμενων μερών της πλατφόρμας REFIT
   (2017/C 281/03)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την απόφαση C(2015) 3261 της Επιτροπής, της 19ης Μαΐου 2015, για την ίδρυση της πλατφόρμας REFIT, και ιδίως το άρθρο 4,
   Εκτιμώντας τα ακόλουθα:
   
               (1)
            
            
               Στην απόφαση της Επιτροπής C(2015) 3261 final, για την ίδρυση της πλατφόρμας REFIT (εφεξής «πλατφόρμα»), στο άρθρο 4, προβλέπεται ότι η πλατφόρμα θα περιλαμβάνει μία «ομάδα εκπροσώπων των κυβερνήσεων» και μία «ομάδα των ενδιαφερόμενων μερών» και ότι η ομάδα των ενδιαφερόμενων μερών θα απαρτίζεται από 20 εμπειρογνώμονες, δύο εκ των οποίων θα εκπροσωπούν την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών, ενώ οι υπόλοιποι θα προέρχονται από επιχειρήσεις, συμπεριλαμβανομένων των ΜΜΕ, καθώς και από κοινωνικούς εταίρους και οργανώσεις της κοινωνίας των πολιτών που έχουν άμεση εμπειρία εφαρμογής της νομοθεσίας της Ένωσης. Οι εμπειρογνώμονες της ομάδας ενδιαφερόμενων μερών διορίζονται υπό την προσωπική τους ιδιότητα ή για να εκπροσωπούν το κοινό συμφέρον ορισμένων ενδιαφερόμενων μερών.
            
         
               (2)
            
            
               Η απόφαση προβλέπει, στο άρθρο 4.4, ότι η Επιτροπή, μετά από πρόταση του πρώτου αντιπροέδρου της Επιτροπής, διορίζει τα μέλη της ομάδας ενδιαφερόμενων μερών που επιλέγονται από αιτούντες που έχουν άμεση εμπειρία εφαρμογής της νομοθεσίας της Ένωσης και οι οποίοι ανταποκρίθηκαν στην πρόσκληση υποβολής αιτήσεων. Οι διορισμοί εξασφαλίζουν, στο μέτρο του δυνατού, την ισόρροπη εκπροσώπηση των διαφόρων τομέων, συμφερόντων και περιφερειών της Ένωσης, καθώς και των φύλων. Το άρθρο 4.5 της απόφασης ορίζει ότι τα μέλη διορίζονται για θητεία που διαρκεί έως τις 31 Οκτωβρίου 2019. Σύμφωνα με το άρθρο 4.6 της απόφασης, τα μέλη που παραιτούνται αντικαθίστανται για το υπόλοιπο της θητείας τους.
            
         
               (3)
            
            
               Η απόφαση της Επιτροπής C(2015) 9063, της 16ης Δεκεμβρίου 2015, για τον διορισμό μελών της ομάδας ενδιαφερόμενων μερών της πλατφόρμας REFIT προβλέπει ότι, αν οποιοδήποτε μέλος της ομάδας ενδιαφερόμενων μερών παύσει να είναι μέλος κατά τη θητεία της πλατφόρμας, ο πρώτος αντιπρόεδρος μπορεί να διορίσει αντικαταστάτη από τον αρχικό κατάλογο των υποψηφίων που ανταποκρίθηκαν στην πρόσκληση εκδήλωσης ενδιαφέροντος για συμμετοχή στην ομάδα ενδιαφερόμενων μερών.
            
         
               (4)
            
            
               Μετά την παραίτηση του κ. Jean Naslin και της κας Magda Stoczkiewicz από μέλη της ομάδας ενδιαφερόμενων μερών στις 5 Απριλίου 2017 και στις 8 Ιουνίου 2017 αντιστοίχως, ο πρώτος αντιπρόεδρος της Επιτροπής πρότεινε τον διορισμό του κ. Jan Oravec και της κας Cécile Toubeau σε αντικατάσταση του κ. Jean Naslin και της κας Magda Stoczkiewicz για το υπόλοιπο της θητείας τους,
            
         ΑΠΟΦΑΣΙΖΕΙ:
   Άρθρο μόνο
   Ο κ. Jan Oravec και η κ. Cécile Toubeau διορίζονται μέλη της ομάδας ενδιαφερόμενων μερών της πλατφόρμας REFIT έως τις 31 Οκτωβρίου 2019.
   Στο παράρτημα της απόφασης C(2015)9063 της Επιτροπής, οι αναφορές στον κ. Naslin Jean και την κ. Magda Stoczkiewicz αντικαθίστανται από τις αναφορές στον κ. Oravec και την κ. Toubeau που ορίζονται λεπτομερώς στο παράρτημα της παρούσας απόφασης.
   
      Βρυξέλλες, 22 Αυγούστου 2017.
      
         
            Για την Επιτροπή
         
         Χρήστος ΣΤΥΛΙΑΝΙΔΗΣ
         
            Μέλος της Επιτροπής
         
      
   
   
      ΠΑΡΑΡΤΗΜΑ
      
                  Όνομα
               
               
                  Ιθαγένεια
               
               
                  Εκπροσωπεί το κοινό συμφέρον ενδιαφερόμενων μερών σε έναν συγκεκριμένο τομέα πολιτικής
               
               
                  Σημερινός εργοδότης
               
            
                  κα Cécile Toubeau
               
               
                  Βελγική και βρετανική
               
               
                  Ναι
               
               
                  Ευρωπαϊκή Ομοσπονδία για τις Μεταφορές και το Περιβάλλον (T&E)
               
            
                  κ. Jan Oravec
               
               
                  Σλοβακική
               
               
                  Ναι
               
               
                  Ένωση Επιχειρηματιών Σλοβακίας